SON'VARACHIM SUNGTTAM:
Romi Konknni....
 'Vollvolltta' vo Vollvollayli?
 ani 'amchoavaz@herald-goa. com' he-ui e-pot'teancher dhaddlem. Tem mot dhaddtanam hanvem sompadpiak kelolem 'covering letter' toxea toxem khala ditam:
Campal Trade Centre,
Manest Som'padok,
Nomoskar!
 'Amcho Avaz' satolleachea 'Lokmot' vibhagant vo her vibhagamni uzvaddaunk hanvem mhojem borovp hie chitti vangdda zoddlam.
 Pavlam mhonn kollit korchem.
 Dev borem korum.
 Borem magun,
76, Igramoll, Deao,
Voilie 'covering' chittik zoddun 'AMCHO AVAZ' satolleachea som'padokak dhaddlolem mhojem motui, kosloch bodol korinastanam khala dilam:
Manest Som'padok,
Nomoskar!
 24 Janer, 2015 tarkechea 'Amcho Avaz' satolleacher Agnelo-bab Piresan "Romi lipiyentli Konknni kiteak dara bhair vollvolltta? " oxea mathalleachem boroylolem borovp vachlem. Tem borovp vachun, Agnelo-bab apnnakuch fottoyta, vo vachpiancheam dolleank panam bandunk sodta kay, oso prosn monant ubo zalo.
 dubav upraslo.
 Agnelo-bab zor "Konknnintle Romi lipiyek nit mellovn divpachem ani Raj bhas kaideant tika manan bhitor kaddpachem tachem (mhonnje Tomazinho-babachem) sopon azun orde vatter asa" oxem mhonnta zalear, tem sopon puray korpache bhangarache khub upay ani soeg hache poilim Tomazinho-babachea hatant asle.
 Gõyant Rajbhaxechi chollvoll Konknni Porjecho Avaz (KPA) bavttea khal choltali. Tomazinho-babui tednam KPA-acho vangddi aslo. 1987 vorsa Gõycho Rajbhas Kaido pas kelo. To Kaido pas korche poilinch, Konknnichi lipi Devnagori lipi astoli mhonn 'HERALD' disalleachea Julay 09, 1986 tarker chhapun haddlolea xevottachea Bilachea mosud'deant dilolem.
 aspav ascho mhonn tannem fuddarponn gheun, aplem sopon purem korum yetalem nhoy?
 asle.
 1995 tem 1999 meren Tomazinho-bab Cardozo Gõychie Vidhan Sobhecho Sobhapoti aslo. Khoinchea-i desant vo rajyant rajki mon ani khuxi aslear ti-ti gozal rokddich follak yeta. Tomazinho-bab tednam protyokx vo oprotyokx ritin rajki mollar aslo mhonntoch, Rajbhas Kaideant Romi lipiecho-i aspav korpache proyotn korun tachean aplem sopon purem korunk zatalem. Tem kiteak korunk nam kay?
 Gõy Rajbhas Kaideant Konknniche Romi lipiek-ui hok'kan ani kaidean zago mellche khatir bhasabhas korunk, ani fuddli dixa sodunk, 2013 vorsa Otubrachie 12ver Dalgado Konknni Akademin (DKA) Ponnje Tiatr Academy Goa-chea Vosreant ek kherit zomat apoyloli. Tie zomatint bhasabhas kortanam, Tomazinho-baban xevttim oxem mhonnlolem - "aichi hi zomat Dalgado Konknni Akademin apounk naka asli oxem mhaka dista. " Kiteak kay? Tomazinho-babak tachem sopon khorem zalolem kiteak naka aslem kay?
 Fattlea vorsa, 2014 Agostachie 15ver DKA-chie novie kocherichi ugtavnni keli. Hie ugtavnniechea dobajeak Gõycho tednancho mukhel montri Manohar Parrikar mukhel soiro mhonn hajir aslo. Tea vellar tachea sangata machier Tomazinho-babui aslo. Aplea ulovpantlean Tomazinho-bab Romi Konknni vixim khubxio gozali uloylo, punn modem tannem mukhel soireachea tonddak polleun oxem-i mhonnlem "... kaideak (mhonnje Rajbhas Kaideak) tumi hat laynam, naka lavum, punn zata zalear bhurgeank iskolamni xikovpak Romi lipin sondi diunchi... " Hacho puravo Agost 15, 2014 disachea 'Prudent Media' chenolachea 'Konknni Khobro' mathallea khal azunui mellta.
 Hem sogllem niyalltoch, "Konknnintle Romi lipiyek nit mellovn divpachem ani Raj bhas kaideant tika manan bhitor kaddpachem tachem (mhonnje Tomazinho-babachem) sopon azun orde vatter asa" oxem Agnel-babachean koxem mhonnum yeta? Hanga sopnacho mud'doch nam, zalear "sopon azun orde vatter asa" mhonnpacho mud'do koso yeum yeta?
 Romi Konknnichea mollar, "hanv tuji fatt thapttitam, tum mhoji fatt thaptti" mhonnpache dis somple mhonn Agnel-baban zannam zavpachi goroz asa. Agnel-bab zor apnnak khoro potrokar mandta zalear, tannem apunn boroyta tea vixoyacho ani tea vixoya vixinchie poristhiticho kholayen obheas korchi goroz asa. Fuddarak tannem toxem korun, Romi Konknnicher ani Romi Konknni vixim sot gozalincho aspav aslolim borovpam korchim mhonn mhoje anvdde.
 76, Igramoll, Deao,
Kal Sukrar. Sanjechim 3. 56 orancher 'Amcho Avaz' satolleachea som'padokan mhojie tie chittik vichitr zap dili. Ti vichitr zap tannem 'sompadpi@herald-goa. com' ani 'amchoavaz@herald-goa. com' he-ui e-pot'teancher vangddach dhaddli. Ti zap oxi asli:
Tumi dhaddloli som'padokak chitt mell'li.
 Lokmot vibhagan jeo chitti ami porgott kortanv tancho akar 300 utram poros komi aspak zai. Tumchi chitt khup lamb asa.
 ani ti chitt porgottpak yog'ya aslear ami jerul porgott'teleanv.
 Ti zap vachun zatoch mhojea monant kaim prosn upzole:
1. Chittichie survatek zaka chitt dhaddlia taka nanvan 'address' korunk nam. Kiteak kay? 'AMCHO AVAZ'-achem tem dhoronn kay? 'AMCHO AVAZ' hem satollem nanvostea 'Herald Publications'-achem. Nanvostea Prokaxonanchem mhonntoch, chitt dhaddpiak nanvan 'address' korchi rit tori asunk naka asli?
 2. Zap mhonn dhaddloli chittichi poili voll, "Tumi dhaddloli som'padokak chitt mell'li" oxea utramni boroyloli asa. Ti voll vachtoch, ti chitt 'AMCHO AVAZ' som'padokachea nanvan ani konnem boroylia kay kitem oso dubhav yeta.
 3. Aplie zapent som'padok mhonnta - "Lokmot vibhagan jeo chitti ami porgott kortanv tancho akar 300 utram poros komi aspak zai. Tumchi chitt khup lamb asa. " Mhojem mot ugtavpi ti chitt 'Lokmot' vibhagant chhapunk oddchonn asa zalear, ti "Amcho Avaz' satolleachea 'Lokmot' vibhagant vo her vibhagamni uzvaddaunk hanvem mhojem borovp hie chitti vangdda zoddlam" oxem hanvem spoxtt ritin boroylolem. Torui, 'AMCHO AVAZ' satolleacho som'padokan tea satolleachea dusrea zagear, zoim utranchi xim' nam thoim kiteak chhapun haddunk nam?
 4. Ti chitt sompoytanam, 'Amcho Avaz' satolleacho som'padok oxem boroyta - "Tea khatir 300 utram poros komi shobdanchi chitt dhaddlear ani ti chitt porgottpak yog'ya aslear ami jerul porgott'teleanv. " Atam hie vollintlo 'yog'ya' hea utracho orth kitem mhonnun ghevpacho? 'AMCHO AVAZ' satolleacher jem kitem chhapun yeta tem vachpiamni sogllem sot ani khorem mhonn gillun ogich ravpachem? 'AMCHO AVAZ' satolleacher ailolie khoinchie-i khobre vixim vachpiank aplem mot tea satolleacher manddun dista zalear, som'padokan tanchem 'Freedom of Expression' kiteak chepun-damun dovrop? Zalear, Romi Konknnichea mollaveli hi kosli potrokarita?
 5. Vo, 'Amcho Avaz' satolleacho som'padok mhoji chitt chhapunk zainam mhonn orth naslolim karonnam diun, khoim tori mhotvachie ani sotachie gozalicher dhampnnem ghalunk sodta kay?
 Chintunk ginean asloleamnim chintchem....
 Chotray: "Romi lipiyentli Konknni kiteak dara bhair vollvolltta? " hem borovp http://www. amchoavaz. in/epapermain. aspx? queryed=69&eddate=1%2F24%2F2015#. VNWlLs9udos. gmail linkacher vachuink mellta. 